**«Қазақстандағы кәрістер ассоциациясы» республикалық қоғамдық бірлестігінің Солтүстік Қазақстан облыстық филиалы**

**Тарихи анықтамасы.** 1992 жылы құрылды. 2001 жылдың шілде айында төрағасы болып Қазақстан халқы ассамблеясының мүшесі, қалалық мәслихат депутаты Хан Евгений Викторович сайланды.

Облыстағы кәріс диаспорасы көп емес, барлығы 400-ге жуық кәріс.

**Мақсаты -** еліміздегі ұлтаралық келісімді нығайту, Қазақстан халықтарының мәдениетін өзара жан-жақты байыту, кәріс дәстүрлерін, салттары мен мәдениетін сақтау және дамыту, жастарды отансүйгіштікке баулу.

**Қызметінің негізгі бағыттары.** Кәріс мәдени орталығының қызметінің басты басымдықтары болып табылады:

-кәріс тілін, халық дәстүрлері мен салттарын жаңғырту;

**-**кәріс тарихын зерделеу;

-кәріс мәдениетінің өзіндік ерекшелігін, өнерін, әдебиетін дамыту;

-Қазақстан кәрістерінің заңды құқықтары мен мүдделерін қорғау;

-демократиялық және құқықтық Қазақстан мемлекет құрылысының үдерісінде кәріс диаспорасының белсенділігін арттыруға ықпал ету;

-халықтар арасындағы достықты нығайту;

-халықаралық мәдени және экономикалық байланыстарды дамыту.

**Ресурстық базасы.** Кәріс қоғамы облыстық Қазақстан халқы ассамблеясының құрамында белсене жұмыс атқарады. Ұлттық өркендеу мектебінде кәріс бөлімшесі құрылды.

Халықтық мерекелермен, ардагерлерді құрметтеумен байланысты іс-шараларды жиі өткізеді.

Қазақстан кәрістерінің ассоциациасы мен Кәріс Республикасы Өкілдігінің қолдауымен орталық қажетті әдебиетпен, музыкалық аспаптармен, компьютермен және ұйымдастыру техникасымен қамтамасыз етілген.

.

